CELEX: 32014R0494
Language: hu
Date: 2014-05-13 00:00:00
Title: A Bizottság 494/2014/EU végrehajtási rendelete ( 2014. május 13. ) a 136/2004/EK rendelet V. mellékletének a behozatali feltételek és a rendelet 9. cikkében említett országok jegyzéke tekintetében történő módosításáról  EGT-vonatkozású szöveg

14.5.2014   
            
            
               HU
            
            
               Az Európai Unió Hivatalos Lapja
            
            
               L 139/11
            
         A BIZOTTSÁG 494/2014/EU VÉGREHAJTÁSI RENDELETE
   (2014. május 13.)
   a 136/2004/EK rendelet V. mellékletének a behozatali feltételek és a rendelet 9. cikkében említett országok jegyzéke tekintetében történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a harmadik országokból a Közösségbe behozott termékek állat-egészségügyi ellenőrzésének megszervezésére irányadó elvek megállapításáról szóló, 1997. december 18-i 97/78/EK tanácsi irányelvre (1) és különösen annak 19. cikke (1) bekezdésére,
   mivel:
   
               (1)
            
            
               A 97/78/EK irányelv megállapítja a harmadik országokból az Unióba behozott termékek állat-egészségügyi ellenőrzésének megszervezésére irányadó elveket.
            
         
               (2)
            
            
               A szóban forgó irányelv 19. cikkének (1) bekezdése úgy rendelkezik, hogy a Bizottság összeállítja azon növényi termékek jegyzékét, amelyeket a határállomásokon állat-egészségügyi vizsgálatoknak kell alávetni, valamint azon harmadik országok jegyzékét, amelyek számára engedélyezik az említett növényi termékek Unióba történő kivitelét.
            
         
               (3)
            
            
               Ennek megfelelően a 136/2004/EK bizottsági rendelet (2) IV. melléklete a szénát és a szalmát mint a határállomásokon állat-egészségügyi ellenőrzések tárgyát képező növényi termékeket sorolja fel, míg az említett rendelet V. mellékletének I. része tartalmazza azon országok jegyzékét, amelyekből a tagállamok szénát és szalmát hozhatnak be.
            
         
               (4)
            
            
               Ukrajna a közelmúltban folyamodott a pelletált szalmának az Unióba történő exportálására vonatkozó engedélyért, továbbá kérelmezte a 136/2004/EK rendelete V. mellékletébe való felvételét.
            
         
               (5)
            
            
               Belarusz jelenleg is szerepel a 136/2004/EK rendelet V. mellékletében, és engedéllyel rendelkezik bármiféle széna és szalma Unióba történő exportálására. Ugyanakkor egyes tagállamok aggodalmakat fogalmaztak meg a Belaruszban az afrikai sertéspestis kitörése következtében megváltozott állat-egészségügyi helyzet miatt. E tagállamok attól tartanak, hogy a nem feldolgozott szénának és szalmának az érintett harmadik országból történő behozatala magas állat-egészségügyi kockázatot jelent az Unióra nézve. Ezért a Belaruszból származó széna és szalma behozatalára korlátozóbb feltételek megállapítása révén óvintézkedések elfogadását kérelmezték.
            
         
               (6)
            
            
               Az elemzések szerint a belarusz és az ukrajnai állat-egészségügyi helyzet nem jár fertőző vagy járványos állatbetegségeknek az Unióba való továbbterjedése kockázatával, amennyiben kizárólag égetésre szánt pelletált szalma behozatalát engedélyezik, feltéve, hogy a terméket az Unióba való belépés helye szerinti jóváhagyott állat-egészségügyi határállomásról közvetlenül a rendeltetési hely szerinti üzembe szállítják, ahol elégetésre kerül. Annak biztosítása érdekében, hogy e szállítmányok ne jelentsenek állat-egészségügyi kockázatot azáltal, hogy nem rendeltetési helyükre szállítják őket, a 2913/92/EGK rendeletben (3) előírt, tranzitszállítmányokra vonatkozó vámeljárás alá kell vetni, és a „TRACES” kereskedelem-ellenőrzési és szakértői rendszerben megfelelően nyomon kell követni a belépés helye szerinti állat-egészségügyi határállomásról a rendeltetési hely szerinti üzembe való belépésig.
            
         
               (7)
            
            
               A 136/2004/EK rendeletet ezért ennek megfelelően módosítani kell.
            
         
               (8)
            
            
               Az e rendeletben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
            
         ELFOGADTA EZT A RENDELETET:
   1. cikk
   A 136/2004/EK rendelet V. mellékletének helyébe az e rendelet mellékletében szereplő szöveg lép.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2014. május 13-án.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 24., 1998.1.30., 9. o.
   
   
      (2)  A Bizottság 2004. január 22-i 136/2004/EK rendelete a harmadik országokból behozott termékeknek a közösségi állat-egészségügyi határállomásokon való állat-egészségügyi ellenőrzésére vonatkozó eljárások megállapításáról (HL L 21., 2004.1.28., 11. o.).
   
      (3)  A Tanács 1992. október 12-i 2913/92/EGK rendelete a Közösségi Vámkódex létrehozásáról (HL L 302., 1992.10.19., 1. o.).
   
      MELLÉKLET
      
         
            „V. MELLÉKLET
            A 9. CIKKBEN EMLÍTETT ORSZÁGOK JEGYZÉKE
            
                        ISO-kód
                     
                     
                        Ország
                     
                  
                        AU
                     
                     
                        Ausztrália
                     
                  
                        BY
                     
                     
                        Belarusz (1)
                        
                     
                  
                        CA
                     
                     
                        Kanada
                     
                  
                        CH
                     
                     
                        Svájc
                     
                  
                        CL
                     
                     
                        Chile
                     
                  
                        GL
                     
                     
                        Grönland
                     
                  
                        IS
                     
                     
                        Izland
                     
                  
                        NZ
                     
                     
                        Új-Zéland
                     
                  
                        RS
                     
                     
                        Szerbia (2)
                        
                     
                  
                        UA
                     
                     
                        Ukrajna (1)
                        
                     
                  
                        US
                     
                     
                        Amerikai Egyesült Államok
                     
                  
                        ZA
                     
                     
                        Dél-Afrika (kivéve a ragadós száj- és körömfájásra vonatkozó járványügyi ellenőrzés alatt álló területnek az Észak- és Kelet-Transvaal állat-egészségügyi régióban, a Natal állat-egészségügyi régió Ingwavuma körzetében, valamint a Botswanával határos terület 28. hosszúsági foktól keletre található részét)
                     
                  
      
      
         (1)  Kizárólag égetésre szánt pelletált szalma, amelyet a 2913/92/EGK rendelet (HL L 302.1992.10.19., 1. o.) 4. cikke (16) bekezdésének b) pontjában előírt, tranzitszállítmányokra vonatkozó vámeljárás keretében szállítanak, és a TRACES rendszerben megfelelően nyomon követnek a belépés helye szerinti jóváhagyott állat-egészségügyi határállomásról a rendeltetési hely szerinti üzembe való belépésig, ahol elégetésre kerül.
      
         (2)  Az egyrészről az Európai Közösségek és tagállamaik, másrészről a Szerb Köztársaság közötti stabilizációs és társulási megállapodás 135. cikkében meghatározottak szerint (HL L 278., 2013.10.18., 16. o.).”